عبد السلام ندوی

عبد السلام ندوی (پیدائش: 16 فروری 1883ء– وفات: 4 اکتوبر 1955ء) دار العلوم ندوۃ العلماء، لکھنؤ کے اولین فارغ فضلا میں سے تھے۔ علامہ شبلی نعمانی کے چہیتے شاگرد، مصنف، ادیب، شاعر اور مؤرخ تھے، دار المصنفین شبلی اکیڈمی کے بانیان میں سے تھے۔

ابتدائی زندگی اور تعلیم 
عبد السلام ندوی اعظم گڑھ کے "موضع علاء الدین پٹی" میں 16 فروری 1883ء کو بروز جمعہ پیدا ہوئے، ان کے والد شیخ دین محمد فارسی، ہندی اور قدیم ہندوانہ حساب کے بڑے ماہر تھے، اسلامیات اور دینیات کے بھی خاصے عالم تھے، شرح جامی تک عربی تعلیم حاصل کی تھی۔ متوسط درجے کا زمیندار، کاشتکار اور تاجر خاندان تھا۔

عبد السلام ندوی نے ابتدائی تعلیم گاؤں کے مکتب میں حاصل کی، اس کے بعد عربی کی تعلیم کے لیے کانپور، آگرہ اور غازی پور بھی گئے۔ متوسطہ کی تعلیم کے بعد 1906ء میں 23 سال کی عمر میں دار العلوم ندوۃ العلماء میں درجہ پنجم میں داخلہ لیا۔ 1909ء میں تکمیل ادب میں داخلہ ہوا، 1910ء میں فراغت کے بعد وہیں عربی ادب میں استاد مقرر ہو گئے۔

قلمی و تصنیفی زندگی 
عبد السلام ندوی کے اندر شعر وادب اور لکھنے پڑھنے کا ذوق بچپن سے تھا، علامہ شبلی نعمانی نے ان کی اس صلاحیت کو بھانپ لیا تھا اور تصنیف و تالیف کی بہترین تربیت کی تھی، شبلی نے ان کے متعلق پیشین گوئی کی تھی کہ وہ آگے چل کر اچھے مصنف ہونگے۔ انھوں نے پہلا مضمون ندوہ میں داخلہ کے بعد ہی 1906ء میں "تناسخ" پر لکھا تھا، علامہ شبلی کو یہ مضمون اس قدر پسند آیا کہ انھوں نے بلا اصلاح کیے اس کو "الندوہ" رسالہ میں تعریفی نوٹ کے ساتھ شائع کیا اور پانچ روپئے انعام بھی دیا۔ فراغت کے بعد "الندوہ" کے سب ایڈیٹر پھر ایڈیٹر بنائے گئے۔ علامہ شبلی نے جب سیرت النبی کی تالیف کا کام شروع کیا تو مولانا عبد السلام کو اپنا لٹریری اسٹنٹ بنایا۔ منشی محمد امین مہتمم صیغۂ ریاست بھوپال عورتوں پر کتاب لکھنا چاہتے تھے اور علامہ شبلی سے رہنمائی اور مواد کے طالب تھے تو علامہ شبلی نے اس کے لیے مولانا عبد السلام ندوی کا نام پیش کیا اور لکھا کہ اگر انھیں کچھ مدت کے لیے بلا لیں تو پورا کام چل جائے گا، وہ وسیع النظر اور استخراج کا پورا ملکہ رکھتے تھے۔ 1912ء میں وہ شبلی نعمانی کے تربیت یافتہ اور اپنے رفیق مولانا ابو الکلام آزاد کے ساتھ "الہلال" کلکتہ سے وابستہ ہو گئے اور ڈیڑھ دو سال تک الہلال میں کام کرتے رہے۔ 1914ء میں جب الہلال کو بند کر دیا گیا اور اسی سنہ میں علامہ شبلی کی وفات بھی ہوئی تو وہ اپنے استاد کے خوابوں کی تکمیل کے لیے دار المصنفین شبلی اکیڈمی گئے اور وہاں سید سلیمان ندوی اور مسعود علی ندوی کے ساتھ اس کی تعمیر وترقی میں لگ گئے، ان کا شمار اس کے مؤسسین اور بانیین میں ہوتا ہے۔ ایک بہترین ادیب، مصنف اور محقق تھے، علامہ شبلی نعمانی سے خصوصی مناسبت اور تعلق تھا، علامہ نے اپنے بمبئی کے سفر میں انھیں کو ساتھ لیا تھا، ان کی تحریر میں علامہ شبلی کا طرز تحریر جھلکتا تھا۔

مبصرین کی آرا 
 پرفیسر محمود الٰہی لکھتے ہیں:

 حاجی معین الدین ندوی لکھتے ہیں:

 مہدی افادی لکھتے ہیں:

 مولانا سعید انصاری لکھتے ہیں:

کتابیں 
عبد السلام ندوی نے مختلف موضوعات پر سیکڑوں مضامین اور ہزاروں صفحات لکھا ہے، ان کی مستقل تصنیفات ایک درجن سے زائد ہیں، اہم تصانیف حسب ذیل ہیں:
 اسوۂ صحابہ (دو جلدیں) 1922ء
 اسوۂ صحابیات 1922ء
 سیرت عمر بن عبد العزیز
 حکمائے اسلام (دو جلدیں) 1956ء
 شعر الہند (دو جلدیں)
 اقبال کامل۔ 1929ء
 امام رازی۔ 1953ء
 تاریخ فقہ اسلامی (عربی کتاب "التشریع الاسلامی لمحمد خضری" کا ترجمہ)
 ابن خلدون (عربی سے ترجمہ)
 انقلاب الامم (عربی سے ترجمہ)
 القضاء فی الاسلام۔ 1950ء
 اسلامی قانون فوجداری۔ 1950ء
 فقرائے اسلام 
 ابن یمین 
 التربیۃ الاسقلالیہ۔ 1926ء 
 تاریخ الحرمین الشریفین
 شعر العرب 
 تاریخ التنقید
وغیرہ ان کی اہم کتابیں ہیں، اس کے علاوہ معارف اور دوسرے رسائل میں ان کے متنوع مضامین کی تعداد اس قدر ہے کہ صرف ان کے عنوانات کی فہرست کے لیے کئی صفحات درکار ہونگے۔

وفات 
مولانا عبد السلام ندوی کا انتقال 4 اکتوبر 1955ء کو دار المصنفین شبلی اکیڈمی کے احاطہ ہی میں ہوا اور اپنے استاد علامہ شبلی مرحوم سے متصل سرہانے مدفون ہیں۔

علمی کمالات واوصاف 
مولانا عبد السلام کے اوصاف واخلاق پر ہم ان کے رفیق دار المصنفین حاجی معین الدین ندوی کی کتاب "ادبی نقوش" کے تفصیلی مضمون سے چنندہ عبارتیں اقتباس کی شکل میں پیش کرتے ہیں:

حوالہ جات